У летнія месяцы, пачынаючы з сярэдзіны чэрвеня, у першай палове ліпеня і ў сярэдзіне жніўня наша беларуская зямля прымае ўнікальную форму прыгажосці. Калі глядзець на яе з вышыні птушынага палёту, можна ўбачыць незлічоныя групы пілігрымаў, якія з усіх бакоў Бацькаўшчыны скіроўваюцца да тых незвычайных месцаў, дзе Маці Божая адорвае іх цудадзейнымі ласкамі. Будслаў, Гудагай, Тракелі, Браслаў і Лагішын сёлета віталі тысячы пілігрымаў, асабліва моладзь, якой Каталіцкі Касцёл у Беларусі прысвяціў гэты пастырскі год.